**Notă muzicală**

*Alina Drăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Inefabil ca un gând-

Îmi esti ca un delir

Crescând,

Sau ca un cer căzând

În ploaie,

Printre copiii săi râzând...

Inefabil ca o boare

Te-ascunzi plăpând

În firul ierbii,

O filă ruptă dintr-un soare,

Un călător prin

Mândre stele...

Inefabil ca un timp,

Tu treci ușor prin cântul

Meu-

Un fir subțire de nisip.

Ruptă de orice mal

de gând

La tine alerg mereu, mereu-

Parabolă sau

curcubeu-

În care, toată, eu mă strâng...